## Pravilnik o izmjenama i dopunama Pravilnika o vrstama i visini naknada za obavljanje poslova propisanih Zakonom o provedbi ovrhe na novčanim sredstvima

### NN 124/2011 (4.11.2011.), Pravilnik o izmjenama i dopunama Pravilnika o vrstama i visini naknada za obavljanje poslova propisanih Zakonom o provedbi ovrhe na novčanim sredstvima

MINISTARSTVO FINANCIJA

2491

Na temelju članka 26. Zakona o provedbi ovrhe na novčanim sredstvima (»Narodne novine«, broj 91/10) ministrica financija donosi

PRAVILNIK

O IZMJENAMA I DOPUNAMA PRAVILNIKA O VRSTAMA I VISINI NAKNADA ZA OBAVLJANJE POSLOVA PROPISANIH ZAKONOM O PROVEDBI OVRHE NA NOVČANIM SREDSTVIMA

Članak 1.

U Pravilniku o vrstama i visini naknada za obavljanje poslova propisanih Zakonom o provedbi ovrhe na novčanim sredstvima (»Narodne novine« broj 105/10) u članku 3. na kraju točke 1. dodaju se riječi: »te za obradu zahtjeva sa određenim postupanjima s osnovama za plaćanje i sredstvima izuzetim od ovrhe,«.

Članak 2.

U članku 4. točki 1. iza riječi: »koji su potrebni za njezino izvršenje« stavlja se zarez i dodaju se riječi: »obrade zahtjeva za zastajanjem, rješenja o odgodi, zahtjeva za povlačenjem i/ili povratom osnove za plaćanje i za poslove dostave obavijesti ovršeniku odnosno uplatitelju primanja i naknada izuzetih od ovrhe«.

Članak 3.

U članku 8. stavku 1. točka 1. mijenja se i glasi:

|  |  |  |  |
| --- | --- | --- | --- |
| 1. | Provjera mogućnosti provedbe osnove za plaćanje i obrada zahtjeva za određenim postupanjima s osnovama za plaćanje |  |  |
| 1.1. | Provjera mogućnosti provedbe osnove za plaćanje / obrada zahtjeva za zastajanjem / odgodom / opozivom naplate / povratom osnove za plaćanje ili obrada rješenja o namirenju | osnova za plaćanje | 65,00 |
| 1.2. | Dostava obavijesti ovršeniku i uplatitelju primanja i naknada izuzetih od ovrhe |  |  |
| 1.2.1. | Dostava obavijesti o ovrsi |  |  |
| 1.2.1.1. | – preporučeno poštom s povratnicom | primanje/naknada | 14,30 |
| 1.2.1.2 | – elektroničkim putem | primanje/naknada | 2,00 |
| 1.2.2. | Dostava obavijesti o posebnom računu |  |  |
| 1.2.2.1. | – poštom | primanje/naknada | 5,10 |
| 1.2.2.2. | – elektroničkim putem | primanje/naknada | 2,00 |

Točke 3.1. i 3.2. mijenjaju se i glase:

|  |  |  |  |
| --- | --- | --- | --- |
| 3.1. | Izvršenje odjednom u cijelosti iz sredstava u jednoj banci | osnova za plaćanje | 15,00 |
| 3.2. | Izvršenje odjednom u cijelosti iz sredstava u više banaka | osnova za plaćanje | 35,00 |

Točke 4.1. i 4.2. mijenjaju se i glase:

|  |  |  |  |
| --- | --- | --- | --- |
| 4.1. | Podaci i potvrde iz Očevidnika |  |  |
| 4.1.1. | – na papiru – poslovnom subjektu | stranica | 40,00 |
| 4.1.2. | – u obliku datoteke – poslovnom subjektu | slog | 0,20  min. 10,00 |
| 4.1.3. | – na papiru – fizičkoj osobi | stranica | 15,00 |
| 4.1.4. | – u obliku datoteke – fizičkoj osobi | slog | 0,20  min. 5,00 |
| 4.2. | Preslike dokumentacije iz Očevidnika |  |  |
| 4.2.1. | – na papiru | stranica | 2,50 |
| 4.2.2. | – u obliku datoteke | osnova za plaćanje | 2,50 |

Iza točke 4.2. dodaje se točka 4.3. koja glasi:

|  |  |  |  |
| --- | --- | --- | --- |
| 4.3. | Davanje podataka o iznosu blokade i danima insolventnosti ovršenika |  |  |
| 4.3.1. | – na papiru | ovršenik | 43,00 |
| 4.3.2. | – elektroničkim putem za 1 do 100 ovršenika | slog | 37,00 |
| 4.3.3. | – elektroničkim putem za 101 do 200 ovršenika | slog | 31,00 |

Članak 4.

U članku 9. iza stavka 3. dodaje se stavak 4. koji glasi:

»(4) Tijela državne vlasti u kaznenim, upravnim i prekršajnim postupcima ne plaćaju naknadu za podatke, potvrde i preslike dokumentacije iz Očevidnika.«

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-01/11-01/90

Urbroj: 513-11/11-1

Zagreb, 28. listopada 2011.

Ministrica financija
mr. sc. Martina Dalić, v. r.

Pravilnik, NN 124/2011-2491